Gatow lufthavn

Gatow lufthavn var en lufthavn i Gatow i Berlins bydel Spandau, åpnet 1. november 1935, der blant annet luftkrigsskole 2 og Luftwaffes luftkrigsakademi holdt til som det tyske luftvåpens viktigste utdannelsesinstitusjoner. Fra 2003 ligger flyplassen i Ortsteil («bydel») Kladow.

På grunn av byggearbeidet tredoblet innbyggerantallet i Kladow seg i løpet av 4 år - fra 1935 til 1939 - til 4.725. De som var beskjeftiget her, ble bosatt i Arbeitersiedlungen («arbeiderboliger»), slik som husene langs Schwabinger Weg og die Schweizerhaussiedlung («sveitserhusbosetningen») langs Gredinger Straße. I 1935/36 ble Luftwaffes krigsskole bygd med adresse Kladower Damm 182-288 (Hellmuth-Hirth-Straße). Sluttregningen for de militære anleggene i Gatow kom på 147 millioner Reichsmark.<ref>[http://luftwaffenmuseum.org/?page_id=1006 Gatow flyplass; luftwaffenmuseum.org]</ref>

Etter andre verdenskrig havnet den i den britiske okkupasjonssektoren av Berlin og ble base for Royal Air Force under navnet RAF Gatow. Den var sentral under Berlinluftbroen, da sovjetiske styrker nektet forsyninger til Vest-Berlin å passere gjennom østtysk område. Lufthavnen mottok i denne perioden ca. tusen tonn forsyninger daglig fra vestmaktene. I løpet av 1970-årene ble aktiviteten på Gatow redusert, til fordel for Tegel lufthavn. Etter Tysklands gjenforening ble basen overlatt til Luftwaffe'' igjen. Den består i dag bl.a. av General-Steinhoff-kasernen og Luftwaffemuseet.

Gatows sivile formål etter 1950 inkluderte en rekke offisielle besøk av dronning Elizabeth, som da overnattet i britisk sone på Villa Lemm som ble disponert av den britiske kommandanten.Villa Lemm i Spandau, ''berlin.de

 Bilder 

 Referanser 

 Eksterne lenker 

 Museets internettside

Kategori:Tysklands forsvar
Kategori:Britiske militære installasjoner
Kategori:Transportbyggverk i Berlin
Kategori:Flyplasser i Tyskland
Kategori:Nasjonalsosialistisk arkitektur
Kategori:Spandau
Kategori:Flyplasser åpnet i 1936